

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 20.jūnijā Nr.266

 (protokols Nr.7, 58.p.)

**Par daudzdzīvokļu dzīvojamās mājas Dārza iela Nr. 8 pārvaldīšanas tiesību nodošanu pilnvarotajai personai**

Priekuļu novada dome izskata jautājumu par daudzdzīvokļu dzīvojamās mājas Dārza ielā 8, Priekuļos, Priekuļu pagastā, Priekuļu novadā, pārvaldīšanas tiesību nodošanu pilnvarotajai personai.

Izvērtējot Priekuļu novada dome rīcībā esošo informāciju, konstatēts:

1. Nekustamais īpašums –daudzdzīvokļu dzīvojamā māja Dārza ielā 8, Priekuļos, Priekuļu pagastā, Priekuļu novadā, ar kadastra numuru 42720070460, ir sadalīts 55 dzīvokļu īpašumos un ar kopējo platību 2549.60 m2 un tai funkcionāli piesaistītā zemes gabala 0.4168 ha platībā. Dzīvojamā mājā 53 dzīvokļu īpašumi ir privatizēti, 2 dzīvokļi ir pašvaldības īpašumi.
2. Pārņemot daudzdzīvokļu dzīvojamo māju no pašvaldības dzīvokļu īpašnieku pārvaldīšanā, īpašnieki pieņēmuši lēmumu pārvaldīšanas tiesības nodot dzīvokļu īpašnieku biedrībai “Priekuļu Dārza 8".
3. 2019.gada 21.maijā Priekuļu novada pašvaldībā tika saņemts iesniegums no dzīvokļu īpašnieku biedrības “Priekuļu Dārza 8" (reģ. Nr.3-9/2019-3055.) par Dārza ielas 8, Priekuļos, Priekuļu pagastā, Priekuļu novadā, dzīvojamās mājas pārvaldīšanas pilnvarojuma līguma noslēgšanu, kurā dzīvokļu īpašnieku biedrība “Priekuļu Dārza 8”, kā jaunais pārvaldnieks lūdz nodot dzīvojamās mājas lietu un pārējos ar pārvaldīšanu saistītos dokumentus, pamatojoties uz dzīvokļu īpašnieku 2019.gada 10. aprīļa lēmumu.
4. No daudzdzīvokļu dzīvojamās Dārza ielas 8, Priekuļos, Priekuļu pagastā, dzīvokļu īpašnieku kopsapulces protokola izriet, ka mājas dzīvokļu īpašnieki nolēma:
	1. pārņemt dzīvokļu īpašumu īpašnieku pārvaldīšanā nekustamo īpašumu Dārza ielas 8, Priekuļos, Priekuļu pagastā – dzīvojamo māju.
	2. slēgt dzīvokļu īpašumu īpašnieku savstarpēju līgumu ar dzīvokļu īpašnieku biedrībai “Priekuļu Dārza 8", lai nodrošinātu turpmāku nekustamā īpašuma pārvaldīšanu atbilstoši Dzīvojamo māju pārvaldīšanas likuma prasībām.
	3. noteikta dzīvojamās mājas apsaimniekošanas maksu laika posmā no 01.maija līdz 30.septembrim apsaimniekošanas maksu EUR 0.40 bez PVN par 1 m2 apsaimniekojamās platības.
5. 2019. gada 10. aprīlī Dārza ielas 8, Priekuļos, Priekuļu pagastā daudzdzīvokļu dzīvojamās mājas dzīvokļu īpašnieku kopība un dzīvokļu īpašnieku biedrības “Priekuļu Dārza 8" noslēguši savstarpēju Dzīvojamās mājas pārvaldīšanas pilnvarojuma līgumu, kurā noteikts, ka apsaimniekošanas maksa ir EUR 0.2134 par 1m2, bet laika posmā no 01.maija līdz 30.septembrim apsaimniekošanas maksu EUR 0.40 bez PVN par 1 m2 apsaimniekojamās platības .
6. Pamatojoties uz 2019. gada 2. janvāra līgumu Nr. 3.4 37/2019-91, 2019. gada 25. februārī ar pieņemšanas nodošanas aktu, finanšu līdzekļi un mājas lieta par nekustamo īpašumu Dārza ielā 8, Priekuļos, Priekuļu pagastā, Priekuļu novadā, nodota SIA “CDzP”.

Ņemot vērā iepriekš minēto, pārbaudot iesniegtos dokumentus, izvērtējot dzīvojamās mājas nodošanas pārvaldīšanā un apsaimniekošanā lietderību un pamatojoties uz likumu “Par valsts un pašvaldību dzīvojamo māju privatizāciju” 51.pantu un “Dzīvokļa īpašuma likuma” 16.panta otrās daļas 7.punktu, Priekuļu novada domes Finanšu komitejas 2019.gada 18.jūnija (protokols Nr.7) atzinumu par lēmuma projektu, atklāti balsojot, PAR –13 (Elīna Stapulone, Aivars Tīdemanis, Normunds Kažoks, Arnis Melbārdis, Sarmīte Orehova, Aivars Kalnietis, Māris Baltiņš, Dace Kalniņa, Baiba Karlsberga, Jānis Rocāns, Jānis Mičulis, Juris Sukaruks, Ināra Roce), PRET –nav, ATTURAS –nav, Priekuļu novada dome **nolemj:**

1. Atbalstīt dzīvokļu īpašnieku kopības lēmumu par daudzdzīvokļu dzīvojamās mājas Dārza ielā 8, Priekuļos, Priekuļu pagastā, Priekuļu novadā, ar kadastra numuru 42720070460, ar kopējo platību 2549.60 m2 un tai funkcionāli piesaistītā zemes gabala 0.4168 ha platībā, pārvaldīšanas tiesību nodošanu dzīvokļu īpašnieku biedrībai “Priekuļu Dārza 8", reģistrācijas numurs 4008281069, juridiskā adrese: Dārza iela 8-53 Priekuļos, Priekuļu pagastā, Priekuļu novadā, LV-4126, saskaņā ar Dzīvokļa īpašuma likuma un Dzīvojamo māju pārvaldīšanas likuma nosacījumiem;
2. Uzdot Juridiskai nodaļai sagatavot vienošanos par grozījumiem 2019.gada 2.janvāra Nr. 3.4‑37/2019-91 Deleģēšanas līgumā par Priekuļu novada pašvaldības valdījumā esošo dzīvojamo māju pārvaldīšana un apsaimniekošana Priekuļu novadā;
3. Informēt Finanšu un grāmatvedības nodaļu par dzīvojamās mājas apsaimniekošanas maksu;
4. Atbildīgais par lēmuma izpildi Priekuļu novada pašvaldības izpilddirektors F.Puņeiko.

Pielikumā: 1. dzīvojamās pārvaldīšanas līgums uz 4 lp.

 2. dzīvokļu īpašnieku sapulces protokols uz 2 lp.

Domes priekšsēdētāja (paraksts) Elīna Stapulone